Odense Adresse-Contoirs Efterretninger, 1828-11-03
Portugal. Den lille uskyldige Dronning Maria er bleven et sandt Tvistens=Æble imellem Kabinetterne. Friherre v. Lebzeltern er kommet igjennem Paris paa Reisen til London, hvor han paa det kraftigste skal reklammere hende for Østerrig. Af Skrupler over, at en katholsk Monarkinde skulde opdrages i et protestantisk Land, har en høi Dame i Frankerig foreslaaet at indbyde hende til et Besøg ved det franske Hof. London selv arbeides der ivrig paa en Udsoning imellem Don Miguel og Donna Maria, hvilket nemmest - at sige i Politikens Sprog - lod sig opnaae, ved igjen at tilintetgjøre de saakaldte Lammego=Cortes Beslutninger, og udraabe hende til Dronning af Portugal, i hvis Navn Miguel da skulde herske som Regent og først antage Kongetitelen efter Formælingen. Men denne smukke Plan finder nye Hindringer baade fra Don Pedros og Don Miguels Side, thi paa den østerrigske Ambassadeurs, Fyrst Esterhasus gientagne Opfordring om at skikke den unge Dronning til Wien, hvorved naturligviis de portugisiske Konstitutionelle vilde tabe en vigtig Støtte, skal Hr. v. Barbacena tilsidst have erklæret, at hvis Man ikke frafaldt denne Paastand, vilde han heller seile tilbage med hende til Brasilien. Til Eftergivenhed i Lissabon spores heller intet; tvertimod indeholder Hoftidenden af 7 Octbr. en Artikel, fuld af Jubel over den rebelske Faktions Undertrykkelse, som vilde modsætte sig den høitelskede og legitime Souverain Don Miguels retfærdig og milde Regjering. Men - hedder det videre - alle Skurkenes Planer ere strandede, omendskjøndt de betjente sig af en Prindsesse i den uskyldige Alder som et Skalkeskju- og vilde indsætte hende til Dronning i et Land, der ligesaa lidet tilhører hende, som Den, af hvem det er overdraget. Tilsidst kaldes de, der bragte Prindsessen af Para (som hun her benævnes) til Gibraltar, istedetfor til Wien, Medskyldige i Jntriguen. Kommet fra den nye Verden, traf Efterretningen om Tildragelserne i Portugal dem som en Lynstraale; de erfarede, at i Portugal virkelig var en ny Verden for dem og søgde derfor et Tilflugtsted i Engelland. Tajo=Fæstningerne istandsættes, alle Kaffehuse staae tomme, og Hvo, der blot yttrer en Lyd om Dronningens Ankomst til Engelland, sættes strax ved Vingebenet. Politiet har befaling at nægte selv Konsulerne enhver Forbindelse med de fra Engelland kommende Dampskibe. For ligesom at vandalisere Folket og udrydde ethvert Minde om en National=Repræsentation, blive Pairskammerets og de Deputeredes Forsamlingssale gjort ryddelige og ethvert Meubel, deri ødelagt. Dette skeer saa samvittighedsfuldt, at en Lysekrone, som har kostet 8000 Fr., er slaaet istykker. Pøbelen, som er Tilskuer til disse Scener, skriger uophørlig: leve Don Miguel, vor uindskrænkede Konge!" Blodretterne fortsætte uden Skaansel Slagteriet, og der tales om en Liste, hvorefter i Porto allene skal døe 606 Mennesker, deriblandt 42 Koner og Børn, om en almindelig Nedsabling, af Statsfangerne &c. Jøvrigt skal Don Miguel i 10 Dage ikke have været uden for sit Palai, og da Koureren bragte Efterretning om Dronningens Modtagelse i London, blev den hellige Frants Fest afbrudt og et Statsraad strax holdt, hvori Expeditionen imod Terceira og de Aporiske Øer for et Øieblik skal være bleven afbestilt. Prinds Friederich af Hessen-Darmstadt er den 7 f. M. afreist til Porto og derfra til Gallizien. Efter Sigende udgiver han sig for Fyrst Metternichs og alle tydske Regjeringers Repræsentant, og Man veed med Vished, at Rothschilderne have forsynet ham med Penge. Maaskee staaer hans Reise i Forbindelse med en Samling af de portugisiske Tropper ved Plymouth, hvorover General Saldanha siges at skulle føre Kommandoen.